Валерый Зінкевіч

Валерый Анатольевіч Зінкевіч (нар. 23 сакавіка 1964, Салдус, Латвія) — беларускі ганчар, народны майстар, дудар і музыкант, мастак-аматар, разьбяр і рэканструктар гістарычнага ды этнаграфічнага посуду. Прадстаўнік традыцыйнай культуры Браслаўскага Паазер’я.

 Біяграфія 
Нарадзіўся ў Латвіі. Ва ўзросце чатырох гадоў з бацькамі пераехаў у Браслаў Займаецца вывучэннем традыцыйнай культуры, гістарычнай рэканструкцыяй і рамяством.

Разам з жонкай, якая працуе ў сферы музейнай дзейнасці, удзельнічае ў развіцці аграэкатурызму, арганізацыі культурных мерапрыемстваў і фестываляў сярэднявечнай культуры ў Браслаўскім раёне.

 Ганчарства і рэканструкцыя 
Асноўны кірунак творчасці — традыцыйнае ганчарства. Стварае посуд розных гістарычных перыядаў, у тым ліку рэканструкцыі старажытных форм. Праводзіць майстар-класы ў сваёй ганчарнай майстэрні ў Браславе, якую называе творчай прасторай.

Праз аграэкасядзібу праходзіць турыстычны маршрут «Кругосветка впечатлений», які ўключае культурна-пазнавальныя і прыродныя аб’екты Браслаўшчыны.

 Музычная дзейнасць 
З’яўляецца дударом і іграе на традыцыйных беларускіх духавых інструментах. Займаецца таксама вырабам простых музычных інструментаў, у тым ліку акарын. У Глыбоцкім гісторыка-этнаграфічным музеі захоўваецца акарына яго працы.

 Пленэры і конкурсы 
У 2022 годзе ўдзельнічаў у III Міжнародным пленэры народнага дэкаратыўна-прыкладнога мастацтва ў г.п. Копысь Аршанскага раёна. Падчас конкурсу ганчароў «Гліна спявае» быў узнагароджаны дыпломам лаўрэата I ступені ў намінацыі «Лепшы ганчарны посуд».

Падчас пленэра правёў майстар-клас «Тэхналогія аплятання ганчарнага посуду берасцянымі стужкамі». Арганізатарамі мерапрыемства выступалі Міністэрства культуры Рэспублікі Беларусь і шэраг культурных устаноў.

 Узнагароды 
 Народны майстар Рэспублікі Беларусь (2023)
 Лаўрэат I ступені конкурсу «Гліна спявае» (2022)

 Крыніцы 
 Воранаў В. Дудары з-над Дзвіны і з Паазер’я. — Мінск: Беларуская навука, 2001.
 «Гончар из Браслава Валерий Зинкевич создает посуду разных столетий» // videobel.by.
 «Конкурс ганчароў „Гліна спявае“» // НДУК «Браслаўскае раённае аб’яднанне музеяў», 29.09.2022.

 Знешнія спасылкі 
 Агросядзіба «Сядзіба ганчара»

Катэгорыя:Беларускія ганчары
Катэгорыя:Беларускія дудары
Катэгорыя:Народныя майстры Беларусі
Катэгорыя:Беларускія музыканты
Катэгорыя:Людзі з Браслава
Катэгорыя:Нарадзіліся ў 1964 годзе